दिव्यांग शिविर में 103 की हुई जांच
मेदिनीनगर | सामाजिकन्याय एवं अधिकारिता मंत्रालय के तहत काम करने वाली संस्था राष्ट्रीय न्यास (नेशनल ट्रस्ट) ने शनिवार को सदर अस्पताल मेदिनीनगर में मानसिक एवं विविध रूप से अयोग्य व्यक्तियों की जांच के लिए शिविर का आयोजन किया। इस जांच शिविर के आयोजन में स्टेट की नोडल एजेंसी दीपशिखा पलामू डीडीआरसी ने सहयोग प्रदान किया।
शिविर में 103 मानसिक पक्षाघात एवं विविध रूप से अयोग्य व्यक्तियों की जांच की गई। सदर अस्पताल के मनोचिकित्सक डॉ. आशीष कुमार सहित दीपशिखा के सहयोग से आये रिनपास के छह चिकित्सकों ने रोगियों की जांच की। जिला विकलांग पुनर्वास केंद्र के डीडीआरओ इंद्रजीत सिंह डिंपल ने बताया कि एक सप्ताह में सभी मानसिक रोगियों को प्रमाण पत्र वितरित कर दिया जाएगा।
उन्होंने कहा कि दिव्यांग जनों के पुनर्वास एवं अधिकारों के लिए सरकारी स्तर पर कई तरह की योजनाएं चलाई जा रही है। जिसका लाभ विकलांगता प्रमाण पत्र के अभाव में कई लोग नहीं उठा पा रहे हैं। शिविर का उद्देश्य ज्यादा से ज्यादा लोगों को प्रमाण पत्र उपलब्ध कराना है। जांच शिविर में पलामू सीएस डॉ. कलानंद मिश्र, प्रशिक्षु आईएएस रोनिता रमैया, डीपीएम प्रवीण सिंह, डीएसडब्ल्यूओ जयदीप तिग्गा समेत स्वास्थ्य विभाग के अन्य कर्मी मौजूद थे।
hin_Deva hin_Deva hin_Deva hin_Deva